open-index/open-wikipedia-markdown huggingface dataset:
ชาคริต บุญสิงห์

**ชาคริต บุญสิงห์**  (เกิดเมื่อวันที่ 5 ตุลาคม 2539) เป็นนักแสดงและนายแบบชาวไทยสังกัดช่อง 7 เอชดีเกิดที่จังหวัดนครศรีธรรมราชเริ่มเข้าสู่ในวงการบันเทิงจากการเป็นนายแบบและถ่ายโฆษณาต่าง ๆ ปัจจุบันเป็นนักแสดงในสังกัดช่อง 7 เอชดีมีผลงานละครเรื่องแรกละคร *ตุ๊กตา* รับบทเป็น "ตัสสา" แสดงคู่กับ จาด้า อินโตร์เร เมื่อในปี พ.ศ. 2564 และการพลิกบทบาทร้ายครั้งแรกในละครเรื่อง *คทาสิงห์* จากนั้นมีผลงานละครหลายๆเรื่องเป็นต้น

## ประวัติ

ชาคริต เกิดเมื่อวันที่ 5 ตุลาคม พ.ศ. 2539 เป็นนักแสดงและนายแบบชาวไทยเกิดที่จังหวัดนครศรีธรรมราช สำเร็จการศึกษา คณะบริหารธุรกิจ จากมหาวิทยาลัยกรุงเทพ

## วงการบันเทิง
ชาคริต เริ่มเข้าสู่ในวงการบันเทิงจากการเป็นนายแบบและถ่ายโฆษณาต่างๆปัจจุบันเป็นนักแสดงในสังกัดช่อง 7 เอชดีมีผลงานละครเรื่องแรกละคร *ตุ๊กตา* รับบทเป็น "ตัสสา" แสดงคู่กับ จาด้า อินโตร์เร เมื่อในปี พ.ศ. 2564 และการพลิกบทบาทร้ายครั้งแรกในละครเรื่อง *คทาสิงห์* จากนั้นมีผลงานละครหลายๆเรื่องเป็นต้น

ในปี พ.ศ. 2565 ชาคริต มีผลงานละครรีเมคยอดนิยมเรื่อง *หงส์ฟ้า* ละครรีเมคใน ปี พ.ศ. 2553 และเป็นพระเอกละครก่อนข่าวเรื่องแรก นำแสดงโดย ธนพล นิ่มทัยสุข, อุษามณี ไวทยานนท์ รับบทเป็น "มานพ" แสดงคู่กับ ณัฐชา รัตน์ชยางคานนท์ ในช่วงออกอากาศได้รับกระแสตอบรับที่ดีในขณะช่วงเวลาออกอากาศประจำเดือน กรกฎาคม เรตติ้งตอนจบสูงสุด 6.6 ซึ่งเป็นละครรีเมคแจ้งเกิดและประสบความสำเร็จเป็นต้น และผลงานละครเรื่อง *สัจจะในชุมโจร* (เสือสั่งฟ้า 3) รับบทเป็น "ร.ต.ท. นที" กลับมารับบทร้ายอีกครั้ง เป็นละครแอ็คชั่น, แฟนตาซี แสดงร่วมกับ อรรคพันธ์ นะมาตร์, เฌอมาวีร์ สุวรรณภาณุโชค, และ เคลลี่ ธนะพัฒน์ และนักแสดงร่วมอีกคับคั่งทำให้ละครได้รับการตอบรับที่ดีในขณะช่วงเวลาออกอากาศตอนจบเรตติ้งอยู่ที่ 5.3

ในปี พ.ศ. 2566 ชาคริต มีผลงานละครเรื่อง *[[แคนสองแผ่นดิน]]* ได้เป็นพระเอกหลังข่าวเรื่องแรก รับบทเป็น "เคน" แสดงคู่กับ พรชดา วราพชระ

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทาง ช่อง 7 HD

|-
|2562||โลกออนร้าย||เก่ง
|-
| rowspan = "2" align = "center"| 2564
| align = "center"| *ตุ๊กตา*
| align = "center"| ตัสสา
|-
| align = "center"| *คทาสิงห์*
| align = "center"| อลงกลด 
|-
| rowspan = "2" align = "center"| 2565
| align = "center"| *หงส์ฟ้า*
| align = "center"| มานพ
|-
| align = "center"| *[[สัจจะในชุมโจร (เสือสั่งฟ้า 3)]]*
| align = "center"| ร.ต.ท.นที คุ้มค่าหลวง 
|-
| rowspan = "1" align = "center"| 2566
| align = "center"| *[[แคน2แผ่นดิน]]*
| align = "center"| เคน / เคนเพชร
|-
| rowspan = "1" align = "center"| 2567
| align = "center"| *ดวงใจเจ้าป่า*
| align = "center"| สิงโต
|-
| rowspan = "2" align = "center"| 2568
| align = "center"| *คุณแม่แก้ขัด*
| align = "center"| คเชนทร์
|-
| align = "center"| *พรหมพยศ* 
| align = "center"| สมนึก
|-
| rowspan = "1" align = "center"| 2569
| align = "center"| *[[7 ประจัญบาน]]*
| align = "center"| อัคคี เมฆยันต์
|-
|}

## อ้างอิง

## แหล่งข้อมูลอื่น

*

หมวดหมู่:นักแสดงชายชาวไทย
หนังสือผู้วินิจฉัย

**หนังสือผู้วินิจฉัย** (; , **') เป็นหนังสือเล่มที่ 7 ของ[[คัมภีร์ฮีบรู]]และ[[พันธสัญญาเก่า]]ของศาสนาคริสต์ หนังสือนี้ครอบคลุมช่วงเวลาระหว่างการพิชิตที่ระบุใน[[หนังสือโยชูวา]]ถึงการจัดตั้งอาณาจักรใน[[หนังสือซามูเอล]] ซึ่ง[[ผู้วินิจฉัยพระคัมภีร์]]ถือว่าเป็นช่วงที่มีผู้นำชั่วคราว เรื่องราวต่าง ๆ เป็นไปตามรูปแบบนี้: ผู้คนไม่ศรัทธาต่อ[[พระยาห์เวห์]] พระองค์จึงส่งตัวพวกเขาให้อยู่ภายใต้น้ำมือของศัตรู ผู้คนขออภัยโทษและวิงวอนขอความเมตตาพระยาห์เวห์ ซึ่งพระองค์ส่งมาในรูปของผู้นำหรือ ("ผู้วินิจฉัย" ดูเพิ่มที่ ''[[โชเฟต]]'') ผู้วินิจฉัยช่วยชาวอิสราเอลให้พ้นจากการกดขี่ และพวกเขาก็เจริญรุ่งเรือง แต่ภายหลังกลับปฏิเสธศรัทธาและเกิดเป็นวัฏจักรอีกครั้ง นักวิชาการถือว่าเรื่องราวหลายเรื่องในหนังสือผู้วินิจฉัยเป็นเรื่องที่เก่าแก่ที่สุดใน[[ประวัติศาสตร์เฉลยธรรมบัญญัติ]] โดยส่วนหลักมีอายุถึงศตวรรษที่ 8 ก่อนคริสต์ศักราช และเนื้อหาอย่าง[[เดโบราห์#บทเพลงของเดโบราห์|บทเพลงของเดโบราห์]]มีอายุนานกว่านั้น

== เนื้อหา ==
หนังสือผู้วินิจฉัยแบ่งเนื้อหาออกเป็นสามส่วนหลัก: อารัมภบทคู่ (บทที่ 1:1–3:6) เนื้อหาหลัก (3:7–16:31) และปัจฉิมบทคู่ (17–21)

== องค์ประกอบ ==

ไม่เป็นที่กระจ่างว่าผู้คนที่กล่าวถึงในหนังสือผู้วินิจฉัยมีตัวตนจริงหรือไม่

== อ้างอิง ==


== บรรณานุกรม ==

* 
* 
* 
* 
* 
* 
* 


== แหล่งข้อมูลอื่น ==


**ข้อความดั้งเดิม**
* [http://www.mechon-mamre.org/p/pt/pt0701.htm שֹּׁפְטִים – ''Shoftim'' – Judges]  ([[ภาษาฮีบรู|ฮีบรู]] – อังกฤษที่ Mechon-Mamre.org)
;แปลภาษาฮีบรู
* [http://www.mechon-mamre.org/e/et/et0701.htm หนังสือผู้วินิจฉัยที่ Mechon-Mamre]  (Jewish Publication Society translation)
* [http://www.chabad.org/library/archive/LibraryArchive2.asp?AID=15750 Shoftim – Judges (Judaica Press)] translation [with [[Rashi]]'s commentary] at Chabad.org
* [https://web.archive.org/web/20140508061358/http://www.g-dcast.com/judges/ หนังสือผู้วินิจฉัย] (G-dcast interpretations)

**ฉบับศาสนาคริสต์**
* [http://www.biblegateway.com/cgi-bin/bible?language=english&version=NIV&passage=judges Judges at Bible Gateway] (หลายฉบับ)
* [[s:Bible, King James, Judges|หนังสือผู้วินิจฉัยที่ Wikisource]] (ฉบับ King James)
*  หลายฉบับ

**บทความ**
* [http://jewishencyclopedia.com/view.jsp?artid=689&letter=J&search=Judges Book of Judges article] (Jewish Encyclopedia)
*  A detailed description from an [[Anglicanism|Anglican]] point of view.

**บทแนะนำสั้น ๆ'''
* หนังสือผู้วินิจฉัย
* 



หมวดหมู่:เนวีอิม
หมวดหมู่:ชาวฟินิเชียในหนังสือผู้วินิจฉัย
หมวดหมู่:หนังสือประวัติศาสตร์
หมวดหมู่:ประวัติศาสตร์เฉลยธรรมบัญญัติ
วินิจฉัย
วินิจฉัย
วินิจฉัย
แจ็ก ไวต์

**จอห์น แอนโทนี ไวต์** (, สกุลเดิม **กิลลิส**; เกิด 9 กรกฎาคม ค.ศ. 1975) เป็นนักดนตรี นักร้อง นักแต่งเพลง และโปรดิวเซอร์เพลงชาวอเมริกัน รู้จักกันในฐานะนักร้องนำและมือกีตาร์ของวงดนตรีร็อกคู่ เดอะไวต์สไตรปส์ ไวต์ประสบความสำเร็จทางด้านเสียงวิจารณ์และได้รับความนิยมอย่างต่อเนื่อง เขาถือเป็นหนึ่งในกุญแจสำคัญของดนตรีการาจร็อกรีไววัลในคริสต์ทศวรรษ 2000 เขาได้รับรางวัลแกรมมี 12 ครั้ง และอัลบั้มเดี่ยวทั้งสามอัลบั้มของเขา สามารถขึ้นอันดับหนึ่งบนชาร์ต *[[บิลบอร์ด]]* ในปี 2010 *[[โรลลิงสโตน]]* ยังจัดให้เขาอยู่อันดับที่ 70 ในรายชื่อ "100 มือกีตาร์ที่ยิ่งใหญ่ที่สุดตลอดกาล" ส่วนการจัดอันดับของเดวิด ฟริคค์ ในรายชื่อเดียวกันเขาอยู่อันดับที่ 17 ในปี 2012 *[[เดอะนิวยอร์กไทมส์]]* เรียกเขาว่า "เป็นร็อกสตาร์ที่เจ๋ง ประหลาด และมีความสามารถที่สุดในยุคนี้"

หลังจากทำงานเสริมเป็นมือกลองให้กับวงดนตรีใต้ดินหลายวงในดีทรอยต์ ไวต์ได้ก่อตั้งวงดนตรีชื่อ เดอะไวต์สไตรปส์ ในปี 1997 กับเพื่อนร่วมท้องถิ่นในดีทรอยต์และเม็ก ไวต์ ภรรยาของเขาในขณะนั้น ต่อมาได้รับความก้าวหน้าทางอาชีพในอัลบั้มชุดที่สาม *[[ไวต์บลัดเซลล์]]* (2001) มีซิงเกิลฮิตอย่าง "เฟลอินเลิฟวิธอะเกิร์ล" ซึ่งทำให้วงมีชื่อเสียงในระดับนานาชาติและยังเปิดโอกาสให้ไวต์ได้ร่วมงานกับศิลปินอื่น เช่น โลเรตตา ลินน์ และบ็อบ ดิลลัน ในปี 2005 เขาร่วมตั้งวงเดอะรัคคอนเทอส์กับเบรนดัน เบนสัน และในปี 2009 ร่วมตั้งวงเดอะเดดเวทเทอร์กับอลิสัน มอสฮาร์ต แห่งวงเดอะคิลส์ ต่อมาในปี 2008 ไวต์และอลิเชีย คีส์ ออกซิงเกิลร่วมกันชื่อ "อนาเธอร์เวย์ทูดาย" เป็นเพลงหลักประกอบภาพยนตร์ *[[007 พยัคฆ์ร้ายทวงแค้นระห่ำโลก]]* และเป็นเพลงร่วมขับร้องเพียงเพลงเดียวใน *[[เจมส์ บอนด์]]* นอกจากนี้ไวต์ยังออกสตูดิโออัลบั้มเดี่ยวอีกสี่ชุด ซึ่งล้วนประสบความสำเร็จทั้งเสียงวิจารณ์และในเชิงพาณิชย์อย่างกว้างขวาง

## อ้างอิง

## แหล่งข้อมูลอื่น

*
* 
*

หมวดหมู่:บุคคลที่เกิดในปี พ.ศ. 2518
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวอเมริกัน
หมวดหมู่:นักร้องชาวอเมริกันในศตวรรษที่ 21
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:นักร้องร็อกอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายโปแลนด์
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายแคนาดา
วัดเขาแก้ว (จังหวัดตรัง)

**วัดเขาแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเมืองเพชร อำเภอสิเกา จังหวัดตรัง โดยมีพระครูศรีรัตนาภิวุฒิ เป็นเจ้าอาวาส

วัดเขาแก้วตั้งวัดเมื่อ พ.ศ. 2318 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2523  ในช่วงเทศกาลสงกรานต์ มีประเพณีการตักบาตรน้ำหอมที่เชื่อกันว่าทำให้มีชื่อเสียงหอมฟุ้งกระจาย มีความสุขสดชื่นตลอดปีและตลอดไป

วัดเขาแก้วมีฆ้องและระฆัง ฆ้องมีความสูง 6 เมตรกว้างประมาณ 5 เมตร น้ำหนัก 2,000 กิโลกรัม ใหญ่ที่สุดในภาคใต้ ตั้งห่างจากระฆังประมาณ 30 เมตร ระฆังยักษ์ความสูงเกือบ 8 เมตร น้ำหนักเกือบ 3,000 กิโลกรัม ซึ่งจัดสร้างพร้อมกันโดยใช้งบประมาณจากญาติโยมที่ร่วมกันบริจาคกว่า 800,000 บาท ด้านล่างของระฆังยักษ์

## อ้างอิง

เขาแก้ว
หมวดหมู่:อำเภอสิเกา
ธาตุทองซาวด์

"**ธาตุทองซาวด์**" () เป็นเพลงในอัลบั้มชื่อเดียวกันของยังโอม แร็ปเปอร์ชาวไทย วางจำหน่ายเมื่อวันที่ 25 มกราคม พ.ศ. 2566 "ธาตุทองซาวด์" อธิบายชีวิตของเด็กชนชั้นล่างที่มีความลำบากและเล่าเรื่องชีวิตของผู้แต่ง ยังโอม ในโรงเรียนมัธยมวัดธาตุทองที่เขาเคยศึกษา เพลงได้รับความนิยมจาก "อีกี้" ตัวละครที่ปรากฏตัวในมิวสิกวิดีโอ และเกิดกระแสการนำภาพการแต่งตัวในยุคปี 2000 ของนักแสดงและนักการเมืองมาเผยแพร่ผ่านสื่อสังคมออนไลน์

## ภูมิหลังและเนื้อร้อง

"ธาตุทองซาวด์" เป็นเพลงในอัลบั้มชื่อเดียวกัน *ธาตุทองซาวด์* ซึ่งเป็นผลงานลำดับที่สองถัดจาก *แบงกอกแลกาซี* (Bangkok Legacy; พ.ศ. 2563) เปิดตัวครั้งแรกในงาน *Youngohm's Thatthong Sound Listening Party* โดยเล่าเรื่องของช่วงเวลาที่เขาใช้กับเพื่อนพ้องที่โรงเรียนมัธยมวัดธาตุทองซึ่งเป็นที่มาของชื่อเพลง ยังโอมยังตั้งใจทำให้เพลงนี้เป็นตัวแทนของนักเรียนโรงเรียนมัธยมวัดธาตุทอง ในอัลบั้มแรกของเขา *แบงกอกแลกาซี* ยังโอมเน้นการระบายความรู้สึกสุดขีดออกมา ขณะที่เพลงต่าง ๆ ในอัลบั้ม "ธาตุทองซาวด์" จะเน้นไปที่การปูพื้นหลังความพยายามและความสำเร็จของยังโอม

มีการกล่าวถึงโรงเรียนมัธยมวัดธาตุทองในเนื้อร้องหลายครั้ง เช่น "โย่ว และนี่คือเสียงจากเด็กวัด [...]" หรือ "และนี่คือธาตุทองซาวด์ [...] ถึงไม่มีเครื่องเพชรแวววาว แต่กูทำให้ธาตุทองพราวด์ (proud)" ยังโอมกล่าวกับ*เดอะแมตเตอร์* ว่านอกจากเพลงนี้จะเป็นตัวแทนของ "เด็กวัด" แล้ว ยังพยายามจะสื่อเด็กชนชั้นล่างที่ต่างต้องเผชิญและต่อสู้กับปัญหาทางครอบครัวและเศรษฐกิจ การที่พวกเขาสามารถยืนหยัดในสังคมและใช้ชีวิตต่อไปได้นั้น เขาจึงมองว่าเด็กวัดนั้นมีความแข็งแรงตามหนึ่งในท่อนของเพลง "โย่ว และนี่คือเสียงจากเด็กวัด แข็งแรงเหมือนกับมึงเอาเหล็กงัด" รัตนพล ชื่นค้า ผู้อำนวยการสถาบันภาษาศาสตร์และวัฒนธรรมศึกษาราชนครินทร์ คณะมนุษยศาสตร์ มหาวิทยาลัยเกษตรศาสตร์ วิเคราะห์ว่าเพลงนี้เป็นการปลดปล่อยอารมณ์ความคับข้องใจต่อการตีกรอบหรือบรรทัดฐานทางสังคมใหม่

## มิวสิกวิดีโอ
ยังโอมเผยแพร่มิวสิกวิดีโอของ*ธาตุทองซาวด์* ในวันที่ 6 เมษายน พ.ศ. 2566 หลังก่อนหน้านี้ได้ปล่อยเพียงแต่วิดีโอเพลงทางการ (official audio) และมีผู้เข้าชมกว่า 56 ล้านครั้ง (ข้อมูล ณ​ วันที่ 8 เมษายน) การถ่ายทำใช้เวลาทั้งสิ้น 2 วัน ยังโอมใช้งบประมาณในการผลิตมิวสิกวิดีโอราว 1.2 ล้านบาท เพราะต้องการให้เป็นพิสูจน์ว่าชาวไทยมีความสามารถที่จะทำสิ่งใดหากพยายามอย่างเต็มที่ผ่านสื่อกลางคือมิวสิกวิดีโอที่ดีที่สุดของเขา

ในมิวสิกวิดีโอปรากฏตัวละครหลายตัว หนึ่งในตัวละครที่ได้รับการพูดถึงมากที่สุดคือ "อีกี้" แสดงโดย มชณต สุวรรณมาศ สก๊อย (เด็กแว้น) ที่มีแบบอย่างการแต่งตัวในยุควายทูเคอย่างการไว้ผมทรงรากไทรที่เป็นเอกลักษณ์ของยุค นอกจากนี้ ไพรวัลย์ วรรณบุตร อดีตพระนักเทศน์ยังปรากฏตัวในมิวสิกวิดีโอด้วย

## การตอบรับ
มิวสิกวิดีโอ "ธาตุทองซาวด์" มีผู้เข้าชมมากกว่า 5 ล้านครั้งหลังการเผยแพร่ 2 วัน และ 10 ล้านครั้งหลังการเผยแพร่ 5 วัน ยังโอมแสดงความเห็นว่าหากได้รับการสนับสนุนจากรัฐบาลจะทำให้ชื่อเสียงและภาพลักษณ์ของประเทศไทยสามารถนำเสนอสู่ต่างประเทศได้ มีกระแสการเผยแพร่ภาพของตนในยุควายทูเคโดยนักแสดงที่มีชื่อเสียงหลายคน เช่น อารยา เอ ฮาร์เก็ต, เฌอมาลย์ บุญยศักดิ์ รวมถึงนักการเมืองอย่าง สุดารัตน์ เกยุราพันธุ์ หัวหน้าพรรคไทยสร้างไทย, พิธา ลิ้มเจริญรัตน์ หัวหน้าพรรคก้าวไกล และธนาธร จึงรุ่งเรืองกิจ ประธานคณะก้าวหน้า เป็นต้น ทั้งนี้ ยังส่งผลให้ไฮไฟฟ์กลับมาได้รับความนิยมด้วย

## อ้างอิง

หมวดหมู่:เพลงไทยสากล
หมวดหมู่:เพลงแร็ปไทย
หมวดหมู่:เพลงฮิปฮอปไทย
หมวดหมู่:เพลงในปี พ.ศ. 2566
หมวดหมู่:ซิงเกิลในปี พ.ศ. 2566
หมวดหมู่:โรงเรียนมัธยมวัดธาตุทอง
กุลฑีรา ยอดช่าง

**กุลฑีรา ยอดช่าง** (เกิด 23 กุมภาพันธ์ พ.ศ. 2549) ชื่อเล่น **อันดา** เป็นนักแสดงหญิงชาวไทย โด่งดังจากการรับบท “น้องเมย์“ จากละครเรื่อง พรพรหมอลเวง (2556) และบทบาท “บัวเกี๋ยง“ (วัยเด็ก) จากละครเรื่อง กลิ่นกาสะลอง (2562)

## ประวัติและการศึกษา
กุลฑีรา ยอดช่าง มีชื่อเล่นว่า **อันดา** เกิดเมื่อวันพฤหัสบดีที่ 23 กุมภาพันธ์ พ.ศ. 2549 จบการศึกษาระดับชั้นประถมศึกษาจากโรงเรียนกรพิทักษ์ศึกษา ระดับชั้นมัธยมศึกษาตอนต้นจากโรงเรียนสารสาสน์วิเทศบางบอน ในหลักสูตร Intensive English Program ระดับชั้นมัธยมศึกษาตอนปลายจากโรงเรียนอัสสัมชัญธนบุรี และปัจจุบันได้เข้าศึกษาในระดับปริญญาตรีที่มหาวิทยาลัยกรุงเทพ รุ่นเดียวกับกรณิศ เล้าสุบินประเสริฐ มีน้องสาว 1 คนชื่อ กวิสฎ์ศรา อัศวสันติชัย หรือน้องเอวา

## เข้าสู่วงการ
กุลฑีราเข้าสู่วงการจากการถ่ายโฆษณา จากนั้นจึงได้แสดงละครเรื่องแรกคือเรื่องธาราหิมาลัย ในซีรีส์ชุด 4 หัวใจแห่งขุนเขา เมื่อปี พ.ศ. 2553 โดยรับบทเป็น ทิพย์ธารา หรือ น้ำ นางเอกของเรื่องในวัยเด็ก จากนั้นจึงเริ่มเป็นที่รู้จักจากการรับบท เมริน หรือ น้องเมย์ ในละครเรื่องพรพรหมอลเวง เมื่อปี พ.ศ. 2556 
จากนั้นจึงมีผลงานละครเรื่อยมาโดยส่วนใหญ่เป็นผลงานละครที่ออกกับทางช่อง 3 รวมถึงบทของ บัวเกี๋ยง ในวัยเด็กจากละครเรื่องกลิ่นกาสะลอง เมื่อปี พ.ศ. 2562 ปัจจุบันเป็นนักแสดงอิสระ

## ผลงานด้านการแสดง

### ละครโทรทัศน์

### มิวสิกวิดีโอ
* **พ.ศ. 2556** : *เมื่อไหร่จะได้พบเธอ - [[ภูริต ภิรมย์ภักดี]] ([[จีเอ็มเอ็ม แกรมมี่|GMM Grammy]]/[[ยูทูบ|YouTube]]:GMM GRAMMY OFFICIAL)*
* **พ.ศ. 2556** : ลมเปลี่ยนทิศ (cover ver.) - โรส ศิรินทิพย์ (GMM Grammy/YouTube:GMM GRAMMY OFFICIAL)''

## รางวัล

## อ้างอิง

## แหล่งข้อมูล
* 

หมวดหมู่:บุคคลจากโรงเรียนสารสาสน์วิเทศบางบอน
หมวดหมู่:บุคคลจากโรงเรียนอัสสัมชัญธนบุรี
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงละครโทรทัศน์หญิง
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:พุทธศาสนิกชนชาวไทย
หมวดหมู่:นักแสดงอิสระชาวไทย
สโมสรฟุตบอลลิเวอร์พูลในฤดูกาล 1960–61

**ฤดูกาล 1960–61** เป็นฤดูกาลที่ 69 ในฟุตบอลลีกของลิเวอร์พูลและเป็นฤดูกาลที่ 7 ในดิวิชัน 2 เป็นฤดูกาลที่ 2 ของบิลล์ แชงคลี ในฐานะผู้จัดการทีมลิเวอร์พูลและเป็นฤดูกาลแรกที่เขาคุมทีมแบบเต็มฤดูกาล การสร้างทีมใหม่ยังคงดำเนินต่อไปโดยจบอันดับที่ 3 ของตารางและตกรอบเอฟเอคัพและฟุตบอลลีกคัพที่ตั้งขึ้นใหม่ก่อนกำหนด

## อ้างอิง
* LFC History.net – 1960-61 season
* Liverweb - 1960-61 Season

หมวดหมู่:ฤดูกาลของสโมสรฟุตบอลลิเวอร์พูล
ซูกันมาเลเซีย

**ซูกันมาเลเซีย** หรือ **มาเลเซียนเกมส์** (; ; ชื่อย่อ: **SUKMA**) เป็นมหกรรมกีฬาระดับชาติที่จัดขึ้นทุก 2 ปี โดยมีนักกีฬาจาก 13 รัฐสมาชิกและดินแดนสหพันธรัฐของมาเลเซียเข้าร่วมแข่งขัน การแข่งขันอยู่ภายใต้การบริหารงานของสภากีฬาแห่งชาติมาเลเซีย สภากีฬาแห่งรัฐของรัฐสมาชิก สภาโอลิมปิกมาเลเซีย และสมาคมกีฬาแห่งชาติของการแข่งขันกีฬาแต่ละประเภท

ซูกันมาเลเซียครั้งแรกจัดขึ้นที่กัวลาลัมเปอร์ ระหว่างวันที่ 19 ถึง 26 เมษายน ค.ศ. 1986 มีผู้เข้าร่วมทั้งหมด 3,849 คนจาก 13 รัฐของมาเลเซีย, ดินแดนสหพันธรัฐกัวลาลัมเปอร์, สภากีฬามหาวิทยาลัยมาเลเซีย, สำนักงานตำรวจแห่งชาติมาเลเซีย และ นักกีฬากองทัพมาเลเซียเข้าร่วมแข่งขัน การแข่งขันครั้งที่สามจัดขึ้นที่รัฐซาราวักในปี ค.ศ. 1990 และเป็นการแข่งขันครั้งแรกที่จัดขึ้นในรัฐซาราวักและมาเลเซียตะวันออก

## รัฐที่เข้าร่วมแข่งขัน
รัฐและประเทศที่เข้าร่วมแข่งขันในซูกันมาเลเซีย

* 
* 
*  
*  
*  
*  
*  
*  
*  
*  
*  
* 
* 
* 
* 

### อดีตทีมที่เคยเข้าร่วมแข่งขัน
* 
* 
*  กองทัพมาเลเซีย () (ATM/MAF)
*  สภากีฬามหาวิทยาลัยมาเลเซีย () (MASUM)
*  สภากีฬาโรงเรียนมาเลเซีย () (MSSM)
* 
* สำนักงานตำรวจแห่งชาติมาเลเซีย () (PDRM/RMP)

;หมายเหตุ:
#  กัวลาลัมเปอร์ ลาบวน และปุตราจายา เข้าร่วมเป็นดินแดนสหพันธรัฐตั้งแต่ปี 2006
#  ประเทศหรือรัฐที่ไม่ได้อยู่ในประเทศมาเลเซีย

## ชนิดกีฬาที่แข่งขัน
รายการด้านล่างนี้เป็นกีฬาที่แข่งขันในซูกันมาเลเซียทั้งหมดตั้งแต่ปี ค.ศ. 1986

### กีฬาหลัก

* กีฬาทางน้ำ 
** 
** 
*  
*  
*  
*  
*  
*  
*  
*  
** สากล
** ลีลา
*  
*  
*  
*  
*  

### กีฬาทางเลือก

* 
** 
**  
*  
*  
*  
*  
*  
*  
*  
*  
*  
* 
* 
*  
*  
*  
*  
*  
*  
*  
*  
*  
*  
*  
* 
*  
*  
*  
** ชายหาด
** ในร่ม
* 

## ตารางเหรียญรางวัลตลอดกาล

## รายชื่อของซูกันมาเลเซีย

ทุกรัฐได้เป็นเจ้าภาพจัดการแข่งขันซูกันมาเลเซีย ยกเว้น รัฐกลันตัน (รัฐกลันตันจะเป็นเจ้าภาพจัดแข่งขันครั้งแรกในปี ค.ศ. 2028)

## ดูเพิ่ม
* ประเทศมาเลเซียในโอลิมปิก
* ประเทศมาเลเซียในเอเชียนเกมส์

## อ้างอิง

## แหล่งข้อมูลอื่น
* Sukma Games 
* 2016 Sukma Games Information Site 
* Sukan Malaysia (SUKMA) - Tag Archive - PenyuSukan.com
* 1996 Sukma Games official website

หมวดหมู่:กีฬาแห่งชาติแบ่งตามประเทศ
หมวดหมู่:มหกรรมกีฬาในประเทศมาเลเซีย
ฮิเดกัซ ฮิมารูยะ

**ฮิเดกาซุ ฮิมารูยะ** ( เกิดวันที่ 8 พฤษภาคม ค.ศ. 1985) บางครั้งทับศัพท์เป็น **ฮิเดกัซ ฮิมารูยะ** () เป็นศิลปินมังงะชาวญี่ปุ่นจากโคริยามะ จังหวัดฟูกูชิมะ เขาอพยพไปสหรัฐเพื่อศึกษาที่โรงเรียนดีไซน์พาร์สันส์ แต่ลาออกกลางคัน ปัจจุบันอาศัยอยู่ในประเทศญี่ปุ่น และเป็นที่รู้จักจากการเขียนและวาดภาพซีรีส์เว็บมังงะ *[[พลังอักษะ เฮตาเลีย]]* ซึ่งมีการนำไปดัดแปลงเป็นมังงะและอนิเมะที่มี 7 ฤดูกาล

## ผลงาน

**[[ชิบิซังเดต]]* ()
**[[พลังอักษะ เฮตาเลีย]]* ()

## อ้างอิง

## แหล่งข้อมูลอื่น
* 
*

หมวดหมู่:ศิลปินมังงะจากจังหวัดฟูกูชิมะ
หมวดหมู่:บุคคลจากโคริยามะ
อิวากิ

**อิวากิ** (いわき, 岩城, 岩木, 磐城, 石城, 井脇) อาจหมายถึง

* นครอิวากิ - นครในจังหวัดฟูกูชิมะ
* สถานีรถไฟอิวากิ - สถานีรถไฟหลักของนครอิวากิ
* แคว้นอิวากิ - หนึ่งในแคว้นในอดีตของญี่ปุ่น
* อำเภออิวากิ - อำเภอที่เคยมีอยู่ในจังหวัดฟูกูชิมะ
* เมืองอิวากิ - เมืองที่เคยมีอยู่ในจังหวัดอาโอโมริ ปัจจุบันเป็นส่วนหนึ่งของนครฮิโรซากิ
* เมืองอิวากิ - เมืองที่เคยมีอยู่ในจังหวัดอากิตะ ปัจจุบันเป็นส่วนหนึ่งของนครยูริฮนโจ
เติงกูอาหมัด อิซกันดาร์ ชะฮ์

**เติงกูอาหมัด อิซกันดาร์ ชะฮ์ อิบนี เติงกู เติงกู อับดุลละห์** (ประสูติและสิ้นพระชนม์เมื่อวันที่ 24 กรกฎาคม พ.ศ. 2533) เป็นพระราชโอรสแห่งสุลต่านแห่งรัฐปะหัง พระองค์เป็นพระราชโอรสองค์แรก ของสุลต่านแห่งรัฐปะหังองค์ที่ 6 คือ สมเด็จพระราชาธิบดีอับดุลละฮ์ ชะฮ์ (สุลต่านอับดุลละฮ์ อัล-ฮัจ) และพระราชมารดา ตุนกู ฮาจะฮ์ อาซีซะฮ์ อามีนะฮ์ ไมมูนะฮ์ อิซกันดารียะฮ์ เติงกูอัมปวน แห่งรัฐปะหัง พระองค์สิ้นพระชนม์ในวันเดียวกันที่โรงพยาบาล เติงกู อัมปวน อัฟซัน เมืองกวนตัน รัฐปะหัง ประเทศมาเลเซีย

## อ้างอิง

หมวดหมู่:บุคคลจากรัฐปะหัง
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
ความสัมพันธ์บอสเนียและเฮอร์เซโกวีนา–เซอร์เบีย

ประเทศสมัยใหม่อย่างประเทศบอสเนียและเฮอร์เซโกวีนากับประเทศเซอร์เบียมีต้นกำเนิดมาจากยูโกสลาเวีย ประชากรส่วนใหญ่ในทั้งสองประเทศพูดภาษาเซอร์เบีย-โครเอเชีย ของภาษามาตรฐาน รวมถึงเซอร์เบียเป็นหนึ่งในผู้ลงทุนรายใหญ่ที่สุดในบอสเนียและเฮอร์เซโกวีนา

ทั้งสองประเทศเป็นสมาชิกเต็มรูปแบบของสภายุโรป, องค์การว่าด้วยความมั่นคงและความร่วมมือในยุโรป (OSCE), ข้อตกลงการค้าเสรียุโรปกลาง (CEFTA) และเป็นรัฐผู้สมัครอย่างเป็นทางการสำหรับการเป็นสมาชิกของสหภาพยุโรป

## ประวัติ

จุดเริ่มต้นของความร่วมมืออย่างเป็นทางการสามารถโยงไปถึงสงครามบอสเนีย ซึ่งเรปูบลิกาเซิร์ปสกาได้รับการสนับสนุนจากเซอร์เบีย ที่ข้อตกลงเดย์ตัน ประธานาธิบดีแห่งสาธารณรัฐเซอร์เบีย สลอบอดัน มีลอเชวิช เป็นตัวแทนผลประโยชน์ของชาวเซิร์บเชื้อสายบอสเนีย เนื่องจากการขาดหายไปของราดอวาน การาจิช ข้อตกลงดังกล่าวรับรองสิทธิ์สำหรับนิติบุคคลในบอสเนียและเฮอร์เซโกวีนาในการสร้างความสัมพันธ์คู่ขนานพิเศษกับประเทศเพื่อนบ้านที่สอดคล้องกับอำนาจอธิปไตยและบูรณภาพแห่งดินแดนของบอสเนียและเฮอร์เซโกวีนา ข้อตกลงว่าด้วยความสัมพันธ์คู่ขนานพิเศษลงนามเมื่อวันที่ 28 กุมภาพันธ์ ค.ศ. 1997 และมีผลบังคับใช้เมื่อวันที่ 15 ธันวาคม ค.ศ. 2010

เมื่อวันที่ 8 กรกฎาคม ค.ศ. 2015 ประเทศรัสเซียได้คัดค้านข้อมติคณะมนตรีความมั่นคงแห่งสหประชาชาติที่จะประณามการสังหารหมู่สเรเบรนิตซาว่าเป็นการฆ่าล้างเผ่าพันธุ์ โดยเรปูบลิกาเซิร์ปสกาและเซอร์เบีย การยับยั้งดังกล่าวได้รับการยกย่องจากประธานาธิบดีเซอร์เบีย ตอมิสลัฟ นีกอลิช โดยระบุว่ารัสเซีย "ป้องกันความพยายามที่จะทำให้ประเทศเซอร์เบียแปดเปื้อนว่าเป็นการฆ่าล้างเผ่าพันธุ์" และพิสูจน์ตัวเองว่าเป็นเพื่อนแท้และซื่อสัตย์

นายกรัฐมนตรีเซอร์เบีย อาเล็กซานดาร์ วูชิช ได้รับเชิญจากรัฐบาลบอสเนียให้เข้าร่วมงานอนุสรณ์สถานการฆ่าล้างเผ่าพันธุ์สเรเบรนิตซาประจำปี โดยเดินทางไปที่สเรเบรนิตซาเมื่อวันที่ 11 กรกฎาคม ค.ศ. 2015 เพื่อแสดงความเคารพ ทว่า เขาถูกโจมตีโดยม็อบในฝูงชนด้วยก้อนหิน, ขวด ตลอดจนสิ่งของอื่น ๆ และต้องหลบหนีออกจากสถานที่ดังกล่าว

ส่วนในเดือนกุมภาพันธ์ ค.ศ. 2021 ทางเซอร์เบียได้บริจาควัคซีนโควิด-19 จำนวน 5,000 โดสให้แก่บอสเนียและเฮอร์เซโกวีนา

## อ้างอิง


เซอร์เบีย
บอสเนียและเฮอร์เซโกวีนา
เติงกูอาหมัด อิซมาอิล มูอัดซัม ชะฮ์

**เตงกู อาหมัด อิสมาอิล มูอัดซัม ชาห์ อิบนี อัล-สุลต่าน อับดุลลาห์ ริ‘อายาตุดดิน อัล-มุสตาฟา บิลลาห์ ชาห์** (ประสูติเมื่อวันที่ 11 กันยายน พ.ศ. 2543) เป็นพระราชโอรสในสุลต่านแห่งรัฐปะหัง สมเด็จพระราชาธิบดีอับดุลละฮ์แห่งปะหัง กับรายา ประไหมสุหรีแห่งรัฐปะหัง ตุนกู ฮาจะฮ์ อาซีซะฮ์ อามีนะฮ์ ไมมูนะฮ์ อิซกันดารียะฮ์

พระองค์ทรงเป็นรัชทายาทลำดับที่ 3 ในลำดับการสืบราชสันตติวงศ์แห่งรัฐปะหัง

นอกจากนี้พระองค์ทรงเป็นฝาแฝดของ เตงกู อัฟซาน อามีนาห์ ฮาฟิดซาตุลลาห์ และเป็นพระราชบุตรองค์ที่ 3 จากจำนวนพระภาดาพระภคินี 5 พระองค์

## การศึกษา
เตงกู อาหมัด อิสมาอิล มูอัดซัม ชาห์ ได้รับการศึกษาที่โรงเรียนแห่งชาติเซนต์โทมัส เมืองกวนตัน รัฐปะหัง ก่อนทรงไปศึกษาต่อในต่างประเทศที่โรงเรียนเตรียมอุดมศึกษาคัลดิคอตต์ เขตฟาร์แนมรอยัล บักกิงแฮมเชอร์ สหราชอาณาจักร จากนั้นทรงศึกษาต่อที่โรงเรียนเฮลีย์บิวรี และวิทยาลัยเอ็ปซัม จากนั้นทรงสำเร็จการศึกษาปริญาตรีวิทยาศาสตร์บัณฑิต สาขาสังคมวิทยาและอาชญวิทยา วิทยาลัยรอยัลฮอลโลเวย์ มหาวิทยาลัยลอนดอน 

## ด้านการทหาร
เตงกู อาหมัด อิสมาอิล ได้รับแต่งตั้งให้ดํารงตําแหน่งนายร้อยทหารของมาเลเซียเมื่อวันที่ 7 มิถุนายน พ.ศ. 2565 พระองค์ทรงเข้าศึกษาที่โรงเรียนนายร้อยทหารบกแซนด์เฮิร์สต์ เมืองแซนด์เฮิร์สต์ สหราชอาณาจักร เป็นระยะเวลา 44 สัปดาห์ จนสำเร็จการศึกษาเมื่อวันที่ 12 สิงหาคม พ.ศ.2566

## อ้างอิง

หมวดหมู่:ราชวงศ์ปะหัง
หมวดหมู่:มุสลิมชาวมาเลเซีย
หมวดหมู่:ชาวมาเลเซียเชื้อสายมลายู
พระเจ้าอิศานวรมันที่ 2

**พระเจ้าอิศานวรมันที่ 2** () เป็นกษัตริย์แห่งอาณาจักรขอมที่เชื่อกันว่าครองราชย์ตั้งแต่ปี ค.ศ. 923 ถึง ค.ศ. 928 อาณาจักรของพระองค์อาจอยู่แต่ในเมืองพระนครและบริเวณรอบพระตะบองทางทิศตะวันตก

## ราชตระกูล
พระเจ้าอิศานวรมันที่ 2 เป็นพระราชโอรสของพระเจ้ายโศวรมันที่ 1 และพระมเหสี ซึ่งเป็นพระขนิษฐาของพระเจ้าชัยวรมันที่ 4 พระอัยกาและพระอัยกีของพระเจ้าอิศานวรมันที่ 2 คือ พระเจ้าอินทรวรมันที่ 1 และพระนางอินทรลักษมี พระเจ้าอิศานวรมันที่ 2 มีพระเชษฐาคือพระเจ้าหรรษวรมันที่ 1

## พระราชประวัติ
พระเจ้าอิศานวรมันที่ 2 ครองราชสมบัติต่อจากพระเจ้าหรรษวรมันที่ 1 ที่สวรรคตในปี ค.ศ. 923 ช่วงเวลาแห่งรัชสมัยของพระองค์มีความวุ่นวายเป็นอย่างมาก ในปี ค.ศ. 921 พระเจ้าชัยวรมันที่ 4 พระปิตุลาของพระองค์ได้สถาปนาเมืองขึ้นห่างจากเมืองพระนครไปทางตะวันออกเฉียงเหนือประมาณ 100 กม. ในรัชสมัยของพระองค์ มีการสร้างวัดชื่อปราสาทกระวานขึ้น พระองค์สวรรคตในปี ค.ศ. 928

## ดูเพิ่ม
* รายพระนามพระมหากษัตริย์กัมพูชา

## อ้างอิง

หมวดหมู่:พระมหากษัตริย์กัมพูชา
หมวดหมู่:อาณาจักรขอม
ห่ง เจิว

**ห่ง เจิว** (;เกิด 25 มิถุนายน ค.ศ. 1979) เป็นนักแสดงชาวอเมริกันเชื้อสายเวียดนาม เป็นที่รู้จักและโด่งดังในวงกว้างจากบทบาท "หง็อก ลาน เจิ่น" ในภาพยนตร์เรื่อง *[[มนุษย์ย่อไซส์]]* (2017) ที่ทำให้เธอได้รับการเสนอชื่อเข้าชิงรางวัลลูกโลกทองคำและรางวัลแซกอวอร์ดส์ สาขานักแสดงสมทบหญิงยอดเยี่ยม นอกจากนี้การแสดงของเธอในบทบาท "ลิซ" นางพยาบาลในภาพยนตร์เรื่อง *[[เหงา เท่า วาฬ]]* (2022) ก็ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม

ห่ง เจิว เกิดในค่ายผู้ลี้ภัย ประเทศไทย โดยเธอเป็นบุตรสาวที่เกิดจากพ่อและแม่ชาวเวียดนามที่อพยพมาทางเรือในช่วงหลังสงครามเวียดนาม และได้รับการสนับสนุนจากโบสถ์คาทอลิกของชาวเวียดนาม ในเมืองนิวออร์ลีนส์ รัฐลุยเซียนา ให้ย้ายมายังสหรัฐอเมริกา และได้เรียนต่อด้านภาพยนตร์ศึกษาที่วิทยาลัยสื่อสารแห่งมหาวิทยาลัยบอสตัน หลังเรียนจบเธอเข้าสู่วงการบันเทิงจากการรับบทเป็นผู้หญิงเอเชียและบทตัวประกอบเล็กๆน้อยๆในละครโทรทัศน์เรื่องต่างๆ เช่น *[[แบบว่า กว่าพ่อจะเจอแม่]]* ฤดูกาลที่ 5 (2010), *[[เอ็นซีไอเอส: หน่วยสืบสวนแห่งนาวิกโยธิน]]* ฤดูกาลที่ 7 (2010) จนเริ่มได้รับความสนใจจากวงการบันเทิงสหรัฐจากการแสดงบท "ลิญ" ในละครโทรทัศน์เรื่อง *[[เทร็ม]]* ทางช่องเอชบีโอ (2011–2013) ต่อมาเธอได้แสดงภาพยนตร์เรื่องแรกใน *[[ยอดสืบจิตไม่เสื่อม]]* (2014) ที่นำแสดงโดยวาคีน ฟินิกซ์ จนมาโด่งดังในบท "หง็อก ลาน เจิ่น" ในภาพยนตร์เรื่อง *[[มนุษย์ย่อไซส์]]* (2017) ที่ทำให้เธอได้รับคำชื่นชมจากนักวิจารณ์ภาพยนตร์และได้รับการเสนอชื่อให้เข้าชิงรางวัลลูกโลกทองคำและรางวัลแซกอวอร์ดส์ สาขานักแสดงสมทบหญิงยอดเยี่ยม

## ประวัติ
ห่ง เจิว เกิดเมื่อวันที่ 25 มิถุนายน ค.ศ. 1979 ที่ค่ายผู้ลี้ภัยในประเทศไทย ครอบครัวของเธอเป็นชาวเวียดนามที่เป็นผู้ลี้ภัยและหนีออกนอกประเทศด้วยวิธีทางเรือในปี ค.ศ. 1979 ภายหลังจบสงครามเวียดนาม  โดยขณะอพยพแม่ของเธอตั้งครรภ์ได้ 6 เดือน และพ่อของเธอถูกยิงจนเกือบเสียชีวิต ต่อมาครอบครัวของเธอได้รับการช่วยเหลือจากโบสถ์คาทอลิกของชุมชนชาวเวียดนาม ในเมืองนิวออร์ลีนส์ รัฐลุยเซียนา ให้ย้ายจากค่ายผู้ลี้ภัย ประเทศไทย มายังสหรัฐอเมริกา

หลังย้ายออกจากประเทศไทยมายังสหรัฐอเมริกา ครอบครัวของเธออาศัยอยู่ในบ้านพักที่รัฐบาลจัดหาให้ ในเมืองนิวออร์ลีนส์และได้เรียนหนังสือที่โรงเรียน โดยเธอได้รับการจัดสรรอาหารกลางวันให้โดยรัฐบาล และเริ่มหัดเรียนรู้ภาษาอังกฤษนอกเหนือจากภาษาเวียดนาม

## ผลงานการแสดง

### ภาพยนตร์

## อ้างอิง

หมวดหมู่:นักแสดงหญิงชาวอเมริกัน
หมวดหมู่:ชาวอเมริกันเชื้อสายเวียดนาม
หมวดหมู่:ศิษย์เก่าจากมหาวิทยาลัยบอสตัน
สมเด็จพระสันทมิตรา

**สมเด็จพระสันทมิตรา** หรือ **สันทนิตรา** เป็นพระราชธิดาในเจ้าพระยาคำขัด ประสูติแต่ธิดาเจ้าเมืองบางคาง (ปัจจุบันคือจังหวัดปราจีนบุรี ประเทศไทย) อีกทั้งยังเป็นพระขนิษฐาร่วมครรโภทรของเจ้าพระยาญาติ

หลังเจ้าพระยาญาติปราบดาภิเษกขึ้นเป็นพระมหากษัตริย์ มีพระบรมราชโองการโปรดเกล้าฯ ตั้งขึ้นเป็นสมเด็จพระสันทมิตรา ในตำแหน่งพระมเหสีฝ่ายขวา ทั้งสองมีพระราชบุตรสามพระองค์ คือ เจ้าพญาคำขัด นางพระเกษ และนางลุดทอง

## อ้างอิง

หมวดหมู่:ราชินีแห่งกัมพูชา
หมวดหมู่:เจ้าหญิงกัมพูชา
หมวดหมู่:ชาวกัมพูชาเชื้อสายไทย
หนังสือข่าวสารรัฐบาล

**หนังสือข่าวสารรัฐบาล** หรือ **รัฐกิจจานุเบกษา** () เป็นวารสารที่ได้รับอำนาจให้เผยแพร่ประกาศสาธารณะ มักก่อตั้งโดยกฎหมายหรือโดยทางการ และเนื้อหาที่เผยแพร่ผ่านวารสารนี้มักถือว่า เป็นที่รับทราบของสาธารณชนอย่างเพียงพอแล้ว

ในบางแห่ง วารสารนี้อาจเป็นของเอกชนที่ขึ้นทะเบียนกับรัฐ หรืออาจเป็นของเอกชนที่ได้รับคำสั่งจากศาล

ตัวอย่างของวารสารเช่นนี้ คือ *[[คัมโป]]* ของประเทศญี่ปุ่น, *[[ฌูร์นัลออฟีเซียลเดอลาเรปูบลีกฟร็องแซ|ฌูร์นัลออฟีเซียล]]* ของประเทศฝรั่งเศส, *[[เดอะลอนดอนกาแซต]]* ของสหราชอาณาจักร, *[[เฟเดอรัลเรจิสเตอร์]]* ของสหรัฐ, *[[ภารัตราชปัตร]]* ของประเทศอินเดีย, และ *[[ราชกิจจานุเบกษา]]* ของประเทศไทย

## หมายเหตุ

 ราชบัณฑิตยสภาบัญญัติศัพท์สำหรับ "gazette" ว่า "หนังสือข่าวสาร" (ศัพท์วรรณกรรม) และ "กิจจานุเบกษา" (ศัพท์นิติศาสตร์) และยังบัญญัติศัพท์ "government gazette" ว่า "รัฐกิจจานุเบกษา" (ศัพท์นิติศาสตร์) นอกจากนี้ สิ่งพิมพ์เช่นนี้ยังเป็นที่รู้จักด้วยชื่อ "หนังสือข่าวสารทางการ" (official gazette), "วารสารทางการ" (official journal), "หนังสือพิมพ์ทางการ" (official newspaper), ฯลฯ

## อ้างอิง

หมวดหมู่:สิ่งพิมพ์
หมวดหมู่:เอกสารทางกฎหมาย
อามะ

**อามะ** สามารถหมายถึง
* อามะ (จังหวัดไอจิ) นครในจังหวัดไอจิ
* อามะ (จังหวัดชิมาเนะ) เมืองในจังหวัดชิมาเนะ
การโจมตีฟูมิโอะ คิชิดะ

ในวันที่ 15 เมษายน ค.ศ. 2023 เกิดการโจมตี ฟูมิโอะ คิชิดะ นายกรัฐมนตรีญี่ปุ่น ขณะกำลังเยี่ยมเมืองวากายามะในภูมิภาคคันไซของประเทศญี่ปุ่น

## ภูมิหลัง
ในเดือนกันยายน ค.ศ. 2022 ชูเฮ คิชิโมโตะ สมาชิกผู้แทนราษฎรวากายามะเขต 1 ตัดสินใจไม่ลงรับสมัครเลือกตั้งผู้ว่าราชการจังหวัดวากายามะ ด้วยเหตุนี้จึงกำหนดให้มีการเลือกตั้งซ่อมในวากายามะเขต 1 ในวันที่ 23 เมษายน ค.ศ. 2023 โดยที่ฮิโรฟูมิ คาโด อดีตสมาชิกผู้แทนราษฎรจากพรรคเสรีประชาธิปไตย ลงรับสมัครเลือกตั้งซ่อม คิชิดะจึงไปช่วยหาเสียงให้แก่เขาที่วากายามะในฐานะของประธานพรรคเสรีประชาธิปไตย

## เหตุการณ์

ในวันที่ 15 เมษายน ค.ศ. 2023 ขณะที่นายกรัฐมนตรีญี่ปุ่น ฟูมิโอะ คิชิดะ กำลังปราศรัยอยู่ในเมืองวากายามะเพื่อหาเสียงให้แก่นักการเมืองพรรคเสรีประชาธิปไตยที่ลงรับสมัครเลือกตั้งซ่อม เกิดระเบิดจากสิ่งที่ได้รับการระบุว่าเป็น "ไปป์บอมบ์" ห่างจากคิชิดะราว 1 เมตร เขาไม่ได้รับบาดเจ็บจากแรงระเบิดและได้รับการอพยพออกจากพื้นที่ มีเพียงเจ้าหน้าที่ตำรวจที่ได้รับบาดเจ็บ อุปกรณ์ระเบิดตกใกล้คิชิดะและใช้เวลาหลายวินาทีกว่าจะทำงาน หลังเกิดเหตุระเบิด ผู้คนหนีเมื่อคิชิดะอพยพออก ขณะที่ผู้ก่อการกำลังเตรียมที่จะขว้างระเบิดลูกที่สอง ชาวประมงท้องถิ่นจับตัวไว้ได้ก่อน ผู้ก่อการถูกจับกุม ณ ที่เกิดเหตุโดยเจ้าหน้าที่ตำรวจนอกเครื่องแบบหลังโยนอุปกรณ์อันควรสงสัยว่าจะ "ขัดขวางการประกอบกิจการ" (obstruction of business) มีการบันทึกวิดีโอด้วยกล้องตลอดเหตุการณ์ อ้างถึงชาวบ้านที่อาศัยอยู่ในละแวกที่พักของผู้ก่อการในจังหวัดเฮียวโงะ เขาเป็นคนเงียบและอ่อนโยน

หลังการเกิดเหตุการณ์ คิชิดะระบุว่า "ผมขออภัยที่ทำให้หลายคนต้องเป็นกังวล เรากำลังอยู่ในห้วงการเลือกตั้งที่สำคัญของประเทศเรา พวกเราต้องผ่านเหตุการณ์นี้ไปให้ได้" เหตุการณ์นี้เกิดขึ้นไม่เกิน 1 ปีให้หลังการลอบสังหารของอดีตนายกรัฐมนตรี ชินโซ อาเบะ เมื่อวันที่ 8 กรกฎาคม ค.ศ. 2022

## อ้างอิง

หมวดหมู่:ความพยายามลอบสังหารในประเทศญี่ปุ่น
หมวดหมู่:ประเทศญี่ปุ่นในปี พ.ศ. 2566
หมวดหมู่:การเมืองญี่ปุ่น
หมวดหมู่:จังหวัดวากายามะ
เกาะแกร์

**เกาะแกร์** () เป็นแหล่งโบราณคดีทางตอนเหนือของประเทศกัมพูชา ตั้งอยู่ที่จังหวัดพระวิหาร ห่างจากเสียมราฐและโบราณสถานเมืองพระนครประมาณ  พบโบราณสถานมากกว่า 180 แห่ง ในพื้นที่  นักท่องเที่ยวสามารถเยี่ยมชมพื้นที่โบราณสถานได้ประมาณ 24 แห่งเท่านั้น เนื่องจากโบราณสถานส่วนใหญ่ซ่อนตัวอยู่ในป่าและพื้นที่ทั้งหมดยังทำลายทุ่นระเบิดไม่หมด

เกาะแกร์เป็นชื่อสมัยใหม่ของเมืองสำคัญของอาณาจักรพระนคร ในจารึกกล่าวถึงเมืองลิงคปุระหรือเมืองแห่งศิวลึงค์ ภายใต้รัชสมัยของพระเจ้าชัยวรมันที่ 4 และพระเจ้าหรรษวรมันที่ 2 เกาะแกร์เคยเป็นเมืองหลวงของจักรวรรดิในช่วงสั้น ๆ (ค.ศ. 928–944) พระเจ้าชัยวรมันที่ 4 มีโครงการก่อสร้างขนาดใหญ่ ได้แก่ อ่างเก็บน้ำขนาดมหึมาและมีการสร้างปราสาทประมาณ 40 หลังภายใต้การปกครองของพระองค์ เช่น ปราสาทธม ปราสาทกระจับ ปราสาทเจิน ปราสาทลึงค์ ปราสาทเนียงเขม่า

## อ้างอิง

## อ่านเพิ่มเติม
* *"A short guide to the temples in Koh Ker"*, Heritage Watch (author's name, etc., no ISBN), about 26 pages with plans, drawings and photographs.
* 
* 

หมวดหมู่:จังหวัดพระวิหาร
หมวดหมู่:แหล่งมรดกโลกในประเทศกัมพูชา
หมวดหมู่:แหล่งมรดกโลกทางวัฒนธรรม
หมวดหมู่:พีระมิดในทวีปเอเชีย
โจ มาโลน

**โจแอนน์ เลสลีย์ มาโลน** (; เกิด 5 พฤศจิกายน ค.ศ. 1963) เป็นผู้ผลิตน้ำหอมชาวอังกฤษและเป็นผู้ก่อตั้งบริษัทโจ มาโลน ลอนดอน ในปี ค.ศ. 1990 ซึ่งต่อมาในปี ค.ศ. 1999 ได้ขายให้กับบริษัทแม่ในปัจจุบันคือ เอสเต ลอเดอร์ คอมพานี ในปี ค.ศ. 2011 มาโลนได้ก่อตั้งแบรนด์น้ำหอมโจ เลิฟ

## ประวัติ
มาโลนเกิดเมื่อวันที่ 5 พฤศจิกายน ค.ศ. 1963 และเติบโตในเบกซ์ลีย์ฮีธ เคนต์ ทางตะวันออกเฉียงใต้ของลอนดอน เธอเกิดภาวะเสียการอ่านเข้าใจอย่างรุนแรงและออกจากโรงเรียนเมื่ออายุ 13 ปีเพื่อดูแลแม่ของเธอที่เป็นโรคหลอดเลือดสมอง

ในปี ค.ศ. 1999 มาโลนได้ขาย โจ มาโลน ลอนดอน ให้กับ เอสเต ลอเดอร์ คอมพานี ในปี ค.ศ. 2011 เธอก่อตั้งบริษัทน้ำหอมแห่งใหม่ชื่อ โจ เลิฟ

ในปี ค.ศ. 2008 มาโลนได้รับเครื่องราชอิสริยาภรณ์ชั้นเอ็มบีอี จากนั้นในปี ค.ศ. 2018 ได้รับเครื่องราชอิสริยาภรณ์ชั้นซีบีอี

มาโลนแต่งงานกับ แกรี วิลค็อกซ์ อดีตนักสำรวจ และทั้งคู่มีลูกชายด้วยกัน 1 คน

ในปี ค.ศ. 2003 มาโลนได้รับการวินิจฉัยว่าเป็นมะเร็งเต้านมระยะลุกลาม และหลังจากรักษามาหนึ่งปี มะเร็งของเธอก็อยู่ในขั้นทุเลา

## อ้างอิง

หมวดหมู่:ผู้ได้รับเครื่องราชอิสริยาภรณ์เอ็มบีอี
หมวดหมู่:ผู้ได้รับเครื่องราชอิสริยาภรณ์ซีบีอี
วัดศาลเจ้าไก่ต่อ

**วัดศาลเจ้าไก่ต่อ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลเจ้าไก่ต่อ อำเภอลาดยาว จังหวัดนครสวรรค์ ที่ดินที่ตั้งวัด มีเนื้อที่ 22 ไร่ 1 งาน 48 ตารางวา มีที่ธรณีสงฆ์ จำนวน 5 แปลง เนื้อที่ 72 ไร่ ปัจจุบันมีพระครูนิสัยวุฒิธรรม (ธมฺมจารี) เป็นเจ้าอาวาส

วัดศาลเจ้าไก่ต่อตั้งวัดเมื่อ พ.ศ. 2484 ตั้งชื่อวัดตามชื่อหมู่บ้าน อันเนื่องจากแต่เดิมบริเวณนี้เป็นป่าไม้หนาทึบ และมีสัตว์ป่าจำนวนมากรวมถึงไก่ป่าเป็นฝูง ๆ ด้วยต่อมาเมื่อประชาชนมาตั้งถิ่นฐานมากขึ้น ได้เรียกชื่อหมู่บ้านนี้ว่าบ้านศาลเจ้าไก่ต่อ เริ่มสร้างวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2524 เขตวิสุงคามสีมา กว้าง 49 เมตร ยาว 49 เมตร ด้านการศึกษาได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2519

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2525 เป็นอาคารคอนกรีตเสริมเหล็ก ศาลาการเปรียญ กว้าง 24 เมตร ยาว 36 เมตร สร้างเมื่อ พ.ศ. 2512 เป็นอาคารไม้ทรงไทย กุฏิสงฆ์ จำนวน 12 หลัง เป็นอาคารครึ่งตึกครึ่งไม้ 10 หลัง เป็นอาคารคอนกรีตเสริมเหล็ก 2 หลัง หอสวดมนต์ กว้าง 10 เมตร ยาว 19 เมตร สร้างเมื่อ พ.ศ. 2522 เป็นอาคารครึ่งตึกครึ่งไม้  ศาลาอเนกประสงค์ กว้าง 12.90 เมตร ยาว 25.10 เมตร สร้างเมื่อ พ.ศ. 2554 เป็นอาคารคอนกรีตเสริมเหล็ก และศาลาบำเพ็ญกุศล จำนวน 1 หลัง สร้างเมื่อ พ.ศ. 2529 เป็นอาคารครึ่งตึกครึ่งไม้ ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย มีขนาดหน้าตักกว้าง 50 นิ้ว สูง 90 นิ้ว สร้างเมื่อ พ.ศ. 2524 พระประธานประจำศาลาการเปรียญมีขนาดหน้าตักกว้าง 60 นิ้ว สูง 47 นิ้ว สร้างเมื่อ พ.ศ. 2519

## อ้างอิง

ศาลเจ้าไก่ต่อ
หมวดหมู่:อำเภอลาดยาว
วัดโพธิ์เจดีย์ลอย

**วัดโพธิ์เจดีย์ลอย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโภชน์ อำเภอหนองไผ่ จังหวัดเพชรบูรณ์

วัดโพธิ์เจดีย์ลอย แต่เดิมเป็นวัดร้างที่สร้างขึ้นมาหลายร้อยปี จนเมื่อ พ.ศ. 2385 ได้มีพระสงฆ์มาจำพรรษาอยู่ ชาวบ้านจึงร่วมกันสร้างเจดีย์ขึ้นภายในวัด ในขณะที่ชาวบ้านกำลังช่วยกันขนอิฐ ปูน ทราย จากเตาเผาที่ผลิดขึ้นเองเพื่อสร้างเจดีย์ ได้เกิดเหตุอาเพศขึ้นในอากาศ ท้องฟ้าเกิดมืดครึ้มเป็นเวลา 3 วัน 3 คืน ติดต่อกัน เสียงฟ้าร้องดังสนั่นหวั่นไหว ชาวบ้านไม่สามารถออกจากบ้านไปประกอบอาชีพได้ตามปกติ จนเมื่อท้องฟ้าแจ่มใสเป็นปกติ ชาวบ้านก็ได้เห็นองค์เจดีย์ลอยอยู่เหนือพื้นดิน ขนาดกลองเพลใบย่อมกลิ้งผ่านไปมาได้ ทำให้ชาวบ้านเชื่อว่าเทวดาได้สร้างขึ้นมา ต่อมาเจดีย์ที่ลอยอยู่นั้นเกิดภัยทางธรรมชาติ ชะล้างและดินหินทรายได้เข้าทับถม ทำให้ฐานของเจดีย์ลอยต่ำลง พอที่จะให้ไก่ฟักไข่เท่านั้น ชาวบ้านที่ยากจนได้งพากันมาอาศัยพึ่งเงินและทองที่อยู่ใต้ฐานองค์เจดีย์ ยืมไปใช้จ่าย ถึงเวลาก็นำกลับคืนเข้ายังที่เดิม แต่บางคนก็ไม่คืน นำไปใช้ในทางที่ผิด ตั้งแต่นั้นมาองค์พระเจดีย์ก็จมลงใต้ดิน จนถีงปัจจุบัน โดยในวันขึ้น 1 ค่ำ เดือน 5 ของทุกปี ชาวบ้านจะร่วมกันทำบุญตักบาตร จัดมหรสพสมโภช สรงน้ำองค์พระเจดีย์ และเปลี่ยนผ้าสามสีที่ห่มองค์เจดีย์เป็นประจำทุกปี

สำนักงานพระพุทธศาสนาแห่งชาติระบุว่าวัดโพธิ์เจดีย์ลอยตั้งวัดเมื่อ พ.ศ. 2385 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2548

สิ่่งก่อสร้างที่สำคัญ คือ เจดีย์ลอย เป็นเจดีย์ก่ออิฐถือปูนทรงระฆังขนาดเล็ก สร้างขึ้นเมื่อ พ.ศ. 2385 ขนาดความกว้าง 4 เมตร ความ สูง 9.19 เมตร และวิหารก่ออิฐถือปูน

## อ้างอิง

โพธิ์เจดีย์ลอย
หมวดหมู่:โบราณสถานในจังหวัดเพชรบูรณ์
หมวดหมู่:อำเภอหนองไผ่
ชายแพศยา

**ชายแพศยา** () เป็นละครโทรทัศน์ไทย แนวโรแมนติก-ดราม่า ผลิตโดย บริษัท ทีวีซีน แอนด์ พิคเจอร์ จำกัด สร้างจากบทประพันธ์ของ ว.วินิจฉัยกุล และบทโทรทัศน์ อ.ติณณา นำแสดงโดย ณัฐวุฒิ สกิดใจ, สิเรียม ภักดีดำรงฤทธิ์, ภาณุวัฒน์ เปรมมณีนันท์, รณิดา เตชสิทธิ์, มาสุ จรรยางค์ดีกุล, ฉัตรฑริกา สิทธิพรม, ฐกฤต ตวันพงค์ และ โอลิเวอร์ พูพาร์ต นอกจากนี้ยังเป็นผลงานการแสดงชิ้นแรกของ นนนี่-นนลนีย์ โอแกน ลูกสาวของ แอน-สิเรียม กำกับการแสดงโดย อดุลย์ ประยันโต ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 6 เรื่องคือ สะใภ้สายสตรอง, เพราะรัก, ที่สุดของหัวใจ, หมอหลวง, ใต้เงาตะวัน และ เลือดเจ้าพระยา โดยออกอากาศทุกวันศุกร์ วันเสาร์ และวันอาทิตย์ เริ่มตอนแรกวันอาทิตย์ที่ 16 เมษายน พ.ศ. 2566 ต่อจากละครเรื่อง เลือดเจ้าพระยา และออกอากาศตอนสุดท้ายในวันเสาร์ที่ 27 พฤษภาคม พ.ศ. 2566 ซึ่งเดิมทางช่อง 3 วางแผนที่จะให้ละครเรื่องเรือนทาส ออกอากาศต่อจากละครเรื่องชายแพศยา แต่ด้วยเหตุผลบางประการทำให้ทางช่องต้องนำละครเรื่อง คือเธอ กลับมารีรันอีกครั้ง

## งานสร้าง
ละครเรื่อง ชายแพศยา ทางบริษัททีวีซีนได้จัดพิธีบวงสรวงขึ้นเมื่อเดือนสิงหาคม พ.ศ. 2565 ที่สตูดิโอช่อง 3 หนองแขม พร้อมกับละครเรื่องสาปซ่อนรัก โดยก่อนหน้านั้นในเดือนพฤศจิกายน พ.ศ. 2564 ทางกองละครได้ทำการฟิตติ้งหรือลองเสื้อผ้าของบรรดานักแสดง

## นักแสดง
### นักแสดงหลัก

### นักแสดงสมทบ

### นักแสดงรับเชิญ

## การตอบรับ

### เรตติ้งละคร

## อ้างอิง

## แหล่งข้อมูลอื่น

* 
* เรื่องย่อละคร ชายแพศยา (2023) : sanook
* เรื่องย่อละคร ชายแพศยา (2023) : mgronline
* เรื่องย่อละคร ชายแพศยา (2023) : thairath
* เรื่องย่อละคร ชายแพศยา (2023) : entertainment.trueid
* เรื่องย่อละคร ชายแพศยา (2023) : khaosod
* เรื่องย่อละคร ชายแพศยา (2023) : daradaily
* เรื่องย่อละคร ชายแพศยา (2023) : online-idol 
* เรื่องย่อละคร ชายแพศยา (2023) : bloggang
* เรื่องย่อละคร ชายแพศยา (2023) : newsplus

หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย อดุลย์ ประยันโต
หมวดหมู่:เว็บซีรีส์ไทยในปี พ.ศ. 2566
หมวดหมู่:เว็บซีรีส์ไทย
วิลลี โกรฟส์

**แพทริก วิลเลียม โกรฟส์** (; 20 สิงหาคม ค.ศ. 1868 – 13 กุมภาพันธ์ ค.ศ. 1908) เป็นนักฟุตบอลชาวสกอตแลนด์ที่เล่นกองหน้าให้กับฮิเบอร์เนียน, เซลติก, เวสต์บรอมมิชอัลเบียน, แอสตันวิลลา และทีมชาติสกอตแลนด์ เขาเป็นที่รู้จักในฐานะผู้เล่นคนแรกที่มีค่าตัวในการย้ายทีมมากกว่า 100 ปอนด์

## อาชีพ
### ฮิเบอร์เนียน
โกรฟส์ซึ่งเล่นตำแหน่งกองหน้าได้เลื่อนชั้นขึ้นสู่ทีมชุดใหญ่ของฮิเบอร์เนียนด้วยวัยเพียง 16 ปีในช่วงฤดูกาล 1885–86 เขาผงาดเมื่อพาฮิเบอร์เนียนคว้าแชมป์สกอตติชคัพในปีถัดมา โดยเขาทำประตูได้ในรอบแรก รอบสอง นัดรีเพลย์ และรอบรองชนะเลิศ เวล ออฟ เวเลน ทีมคู่แข่งของฮิเบอร์เนียนในรอบรองชนะเลิศ ประท้วงว่า โกรฟส์ยอมรับการจ่ายเงินค่าจ้างจากฮิเบอร์เนียน ซึ่งจะผิดกฎหมายเนื่องจากการแข่งขันของสกอตแลนด์ยังคงเป็นประเภทมือสมัครเล่นในเวลานั้น

## อ้างอิง

หมวดหมู่:นักฟุตบอลชาวสกอตแลนด์
หมวดหมู่:นักฟุตบอลทีมชาติสกอตแลนด์
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลเซลติก
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลแอสตันวิลลา
กบฏคีล

**กบฏคีล** () เป็นการก่อการกำเริบครั้งใหญ่ของลูกเรือแห่งกองเรือทะเลหลวงของเยอรมนีเมื่อวันที่ 3 พฤศจิกายน ค.ศ. 1918 และเป็นชนวนให้เกิดการปฏิวัติเยอรมันซึ่งจะทำให้ระบอบกษัตริย์ถูกขจัดไปภายในไม่กี่วัน เป็นอันสิ้นสุดจักรวรรดิเยอรมัน และนำไปสู่การก่อตั้งสาธารณรัฐไวมาร์

## ภูมิหลัง
### ขวัญกำลังใจในกองเรือทะเลหลวง
หลังยุทธนาวีที่จัตแลนด์ช่วงกลาง ค.ศ. 1916 ผู้นำจักรวรรดิเยอรมันไม่ต้องการเสี่ยงที่จะสูญเสียเรือเพิ่มที่ไม่สามารถทดแทนได้ กองเรือจึงจอดทอดสมออยู่เฉย ๆ นับตั้งแต่การสู้รบ เจ้าหน้าที่จำนวนมากถูกโอนไปยังเรือดำน้ำและเรือเบา ซึ่งยังคงมีบทบาทในการสู้รบ โดยทั่วไปแล้วพวกเขาจะถูกแทนที่ด้วยเจ้าหน้าที่หนุ่มที่ไม่รู้ว่าจะจัดการกับลูกเรือที่มีประสบการณ์มากกว่าอย่างไร วินัยและจิตวิญญาณของผู้ที่ยังคงอยู่กับเรือรบจึงได้รับผลกระทบ

ความไม่สงบครั้งใหญ่ในกองเรือเริ่มขึ้นในช่วงฤดูร้อนของ ค.ศ. 1917 บนเรือรบ  เริ่มมีการจัดตั้งระบบคนรับใช้ในเรือประจำร้านตั้งแต่เดือนมีนาคม

## อ้างอิง

## แหล่งข้อมูลอื่น

* Homepage from Kiel Interview with Lothar Popp; interviews with further contemporary witnesses; evaluations; detailed time-line with documents etc.
*  highlights women's role in the German Revolution of 1918, with a particular focus on Kiel.

หมวดหมู่:การประท้วงในประเทศเยอรมนี
หมวดหมู่:สงครามโลกครั้งที่หนึ่ง
หมวดหมู่:วิลเฮ็ลมส์ฮาเฟิน
หมวดหมู่:คีล
ชิบิ ก็อดซิลลา โนะ เกียกูชู

*** ชิบิ ก็อดซิลลา โนะ เกียกูชู*** (, "การตอบโต้ของก็อดซิลลาน้อย") เป็นซีรีส์อนิเมะโทรทัศน์ญี่ปุ่นขนาดสั้นในแฟรนไชส์ *[[ก็อดซิลลา (แฟรนไชส์)|ก็อดซิลลา]]* ของโทโฮ ผลิตโดยโทโฮและสตูดิโอพายอินเดอะสกาย ออกอากาศทางช่องทีวีโตเกียวและฉายทางยูทูบในฐานะเว็บซีรีส์ตั้งแต่เดือนเมษายนถึงมิถุนายน พ.ศ. 2566 ซีรีส์อนิเมะเป็นเรื่องราวบนเกาะสัตว์ประหลาดอันเป็นที่อาศัยของเหล่า*[[ไคจู]]*จากแฟรนไชส์*ก็อดซิลลา*ในรูปแบบ*[[ชิบิ]]*

## ตัวละคร
;
: 

;
: 

;
: 

;
: 

## อ้างอิง

## แหล่งข้อมูลอื่น
* 
*
*

หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ก็อตซิลลา
หมวดหมู่:ไคจู
หญิงเหล็กศาลเยาวชน

***หญิงเหล็กศาลเยาวชน*** () เป็นซีรีส์โทรทัศน์แบบสตรีมมิ่งของเกาหลีใต้ปี ค.ศ. 2022 กำกับโดย ฮง ช็อง-ชาน นำแสดงโดย คิม ฮเย-ซู, คิม มู-ย็อล และอี ซ็อง-มิน ซีรีส์บอกเล่าเรื่องราวของผู้พิพากษาหญิงที่ขึ้นชื่อว่าเธอไม่ชอบเยาวชนเพราะเรื่องราวในอดีตและได้รับแต่งตั้งให้เป็นผู้พิพากษาศาลเยาวชน ออกอากาศทางเน็ตฟลิกซ์ เมื่อวันที่ 25 กุมภาพันธ์ ค.ศ. 2022

## เรื่องย่อ
หญิงเหล็กศาลเยาวชน ติดตามเรื่องราวของ ชิม อึน-ซ็อก ผู้พิพากษาฝีมือดีที่มีบุคลิกเย็นชาและห่างเหิน ซึ่งเป็นที่รู้จักว่าเธอไม่ชอบเยาวชน โดยเธอกลายเป็นผู้พิพากษาศาลเยาวชนในเขตยอนฮวา ที่นั่นเธอฝ่าฝืนธรรมเนียมปฏิบัติและมีวิธีการลงโทษผู้กระทำความผิดในแบบของเธอเอง เธอต้องจัดการและสร้างความสมดุลให้กับความเกลียดชังต่อผู้กระทำความผิดเล็กน้อยด้วยความเชื่อมั่นในความยุติธรรมและการลงโทษ

ละครเรื่องนี้ส่งข้อความว่าสังคมต้องรับผิดชอบต่อการกระทำของเยาวชนอย่างไร

## อ้างอิง

หมวดหมู่:ผลงานต้นฉบับภาษาเกาหลีของเน็ตฟลิกซ์
หมวดหมู่:ละครโทรทัศน์เกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์แนวชีวิตการทำงานเกาหลีใต้
หมวดหมู่:ละครโทรทัศน์แนวกฎหมายเกาหลีใต้
สี จ้งซฺวิน

**สี จ้งซฺวิน** (; 15 ตุลาคม ค.ศ. 1913 – 24 พฤษภาคม ค.ศ. 2002) เป็นนักปฏิวัติชาวจีนและต่อมาเป็นข้าราชการการเมืองในสาธารณรัฐประชาชนจีน ถือกันว่า เขาเป็นหนึ่งในผู้นำรุ่นที่ 1 และรุ่นที่ 2 ของจีน เขามีส่วนร่วมในการปฏิวัติคอมมิวนิสต์จีนและการพัฒนาสาธารณรัฐประชาชนจีน ตั้งแต่การก่อตั้งฐานกองโจรคอมมิวนิสต์ทางตะวันตกเฉียงเหนือของจีนในคริสต์ทศวรรษที่ 1930 จนถึงการเริ่มต้นการเปิดเสรีทางเศรษฐกิจ ทางตอนใต้ของจีนในคริสต์ทศวรรษที่ 1980 บุตรชายคนที่ 2 ของเขาคือสี จิ้นผิง เลขาธิการพรรคคอมมิวนิสต์จีนคนปัจจุบัน

## ประวัติและการศึกษา
สีเกิดเมื่อวันที่ 15 ตุลาคม ค.ศ. 1913 ในครอบครัวที่เป็นเจ้าของที่ดินในชนบทของเทศมณฑลฟู่ผิง มณฑลฉ่านซี เขาเข้าร่วมยุวชนพรรคคอมมิวนิสต์จีน ในเดือนพฤษภาคม ค.ศ. 1926 และเข้าร่วมการเดินขบวนของนักเรียนในฤดูใบไม้ผลิ ค.ศ. 1928 ด้วยเหตุนี้ เขาจึงถูกเจ้าหน้าที่ฝ่ายก๊กมินตั๋งซึ่งกำลังอยู่ในอำนาจสั่งจำคุก ในคุก เขาเข้าร่วมพรรคคอมมิวนิสต์จีนในปี ค.ศ. 1928

## การทำงาน
### กองทัพแดง
ในปี ค.ศ. 1930 สีได้รับแต่งตั้งจากพรรคให้ทำงานในกองทัพแห่งชาติ ภายใต้หยาง หู่เฉิง ในเดือนมีนาคม ค.ศ. 1932 เขาเป็นผู้นำการจลาจลภายในกองทัพที่ไม่ประสบความสำเร็จในอำเภอเหลี่ยงตัน มณฑลกานซู่ ต่อมาเขาได้เข้าร่วมกองโจรคอมมิวนิสต์ทางตอนเหนือของแม่น้ำเว่ย์

## อ้างอิง

หมวดหมู่:นักการเมืองจีน
หมวดหมู่:เหยื่อของการปฏิวัติวัฒนธรรม
หมวดหมู่:สมาชิกสำนักเลขาธิการพรรคคอมมิวนิสต์จีน
พรรครักภูเก็ต

**พรรครักภูเก็ต** () เป็นพรรคการเมืองไทย ก่อตั้งขึ้นในชื่อ **พรรคเปลี่ยน** (; ย่อ: ป.) ปัจจุบันมี สาโรจน์ อังคณาพิลาส เป็นหัวหน้าพรรค และศุภชัย ทิพย์สิทธิ์ เป็นเลขาธิการพรรค

## ประวัติ
### พรรคเปลี่ยน
thumb|200px|ตราสัญลักษณ์ของพรรคเปลี่ยน (พ.ศ. 2566 – พ.ศ. 2568)
**พรรคเปลี่ยน** ก่อตั้งพรรคเมื่อวันที่ 14 มีนาคม พ.ศ. 2566 โดยมี พันธ์ธวัช นาควิสุทธิ์ หรือ นอท กองสลากพลัส และ ชัชวงศ์ ธรรมราภา เป็นหัวหน้าพรรคและเลขาธิการพรรคคนแรก

ต่อมาเมื่อวันที่ 29 เมษายน พ.ศ. 2568 ที่ประชุมพรรคเปลี่ยนได้มีมติเลือก ศุภชัย ทิพย์สิทธิ์ ดำรงตำแหน่งเลขาธิการพรรค

### พรรครักภูเก็ต
เมื่อวันที่ 19 ตุลาคม พ.ศ. 2568 พรรคเปลี่ยนได้มีการเปลี่ยนชื่อเป็น **พรรครักภูเก็ต** และในที่ประชุมมีมติให้ สาโรจน์ อังคณาพิลาส อดีตนายกเทศมนตรีนครภูเก็ต ดำรงตำแหน่งหัวหน้าพรรค ส่วน ศุภชัย ทิพย์สิทธิ์ ดำรงตำแหน่งเลขาธิการพรรคต่อจากพรรคเปลี่ยน โดยก่อนหน้านี้ สาโรจน์ อังคณาพิลาสในขณะที่ยังดำรงตำแหน่งนายกเทศมนตรีนครภูเก็ต ได้ให้สัมภาษณ์ว่า จะไม่ลงสมัครต่ออีกสมัย โดยจะเปลี่ยนมาทำพรรคการเมืองแทน

## บทบาททางการเมือง
### การเลือกตั้ง พ.ศ. 2566
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเปลี่ยนส่งผู้สมัครในระบบแบ่งเขตทั้งหมด 18 เขต และระบบบัญชีรายชื่อ 13 คน โดยไม่เสนอชื่อบุคคลให้แต่งตั้งเป็นนายกรัฐมนตรี แต่ไม่ได้รับเลือกตั้งทั้งระบบแบ่งเขตและระบบบัญชีรายชื่อ

## บุคลากร
### หัวหน้าพรรค

### เลขาธิการพรรค

## การเลือกตั้ง
### ผลการเลือกตั้งทั่วไป

## อ้างอิง

## แหล่งข้อมูลอื่น

รักภูเก็ต
หมวดหมู่:พรรคการเมืองไทย
หมวดหมู่:พรรคการเมืองไทยที่ก่อตั้งในปี พ.ศ. 2566
พนมกุเลน

**พนมกุเลน** () เป็นเทือกเขาและเป็นส่วนหนึ่งของอุทยานแห่งชาติพนมกุเลนในจังหวัดเสียมราฐ ประเทศกัมพูชา

## ภูมิศาสตร์
พนมกุเลนเป็นที่ราบสูงปานกลางอยู่ทางใต้ของทิวเขาพนมดงรัก ระยะทางประมาณ  และอยู่ห่างจากเสียมราฐไปทางเหนือประมาณ 

จุดที่สูงที่สุดอยู่ที่  และมีความสูงค่อนข้างสม่ำเสมอ เฉลี่ย  ตลอดแนว

ในทางธรณีวิทยา พนมกุเลนส่วนใหญ่เป็นหินทราย มีความสำคัญในฐานะเหมืองหินในสมัยเมืองพระนคร เหมืองหินหลักอยู่ทางตะวันออกเฉียงใต้ของเทือกเขา

## รายชื่อเบื้องต้นสำหรับการเสนอชื่อเป็นมรดกโลก
สถานที่แห่งนี้ถูกเพิ่มเข้าไปในรายชื่อเบื้องต้นสำหรับมรดกโลกของกัมพูชาเมื่อวันที่ 27 มีนาคม ค.ศ. 2020 (ประกาศครั้งแรกเมื่อวันที่ 1 ธันวาคม ค.ศ. 1992) เพื่อให้ได้รับการเสนอชื่อภายใต้เกณฑ์มรดกโลก (iii) (iv) และ (v) ความพยายามยังคงดำเนินต่อไปในปี ค.ศ. 2016 เมื่อครอบครัวกว่า 300 ครอบครัวถูกย้ายออกจากพื้นที่ และปรับปรุงสิ่งอำนวยความสะดวกที่มีอยู่สำหรับนักท่องเที่ยว

## คำอธิบาย
เทือกเขาพนมกุเลนอยู่ห่างจากนครวัดไปทางเหนือ  ชื่อของมันหมายถึง "ภูเขาลิ้นจี่" มีสถานที่ศักดิ์สิทธิ์อยู่บนยอดเขา

## อ้างอิง

## บรรณานุกรม
*
*

หมวดหมู่:จังหวัดเสียมราฐ
มินามิ ทากาฮาชิ

**มินามิ ทากาฮาชิ** เป็นชื่อคนญี่ปุ่น อาจหมายถึง
* มินามิ ทากาฮาชิ (高橋 みなみ) - ไอดอล
* มินามิ ทากาฮาชิ (髙橋 ミナミ) - นักพากย์
กาลัตส์

**กาลัตส์** (, ) เป็นเมืองศูนย์กลางการปกครองของเทศมณฑลกาลัตส์ ในภูมิภาคทางภูมิศาสตร์ที่ชื่อมอลเดเวียตะวันตก ตั้งอยู่ทางทิศตะวันออกของประเทศโรมาเนีย กาลัตส์เป็นเมืองท่าบนฝั่งแม่น้ำดานูบ 

จากข้อมูลสำมะโนปี 2021 เมืองมีประชากรมากเป็นอันดับ 8 ของประเทศ กาลัตส์เป็นเมืองศูนย์กลางเศรษฐกิจที่เกี่ยวข้องกับท่าเรือกาลัตส์ อู่ซ่อมเรือ และโรงงานเหล็กที่ใหญ่ที่สุดของโรมาเนียที่ชื่อโรงงานเหล็กกาลัตส์

## อ้างอิง

หมวดหมู่:เมืองในประเทศโรมาเนีย
คณะสงฆ์ชินกัก

[thumb|250px|วัดของคณะชินกักเมือง[อันซัน จังหวัดคย็องกี]]
**คณะสงฆ์ชินกัก** () คือคณะสงฆ์นิกายคุยหยานของประเทศเกาหลีใต้ ก่อตั้งขึ้นใน ค.ศ. 1947 โดยโฮดัง (นามเดิม ซ็อน คยู-ชัง; ค.ศ. 1902–1963) นักพรตคณะนี้จะนับถือพระไวโรจนพุทธะเป็นสำคัญเสียยิ่งกว่าพระโคตมพุทธเจ้า ผู้เป็นองค์พระศาสดา มีคำสอนสำคัญ เรียกว่า *ธรรมกายมหาไวโรจนพุทธะ* ประกอบด้วยการดำรงอยู่สามขั้นตอน ได้แก่ *วิโมกษ์* (ความหลุดพ้น) *ปรัชญา* (ปัญญาให้ถึงความหลุดพ้น) และ *ธรรมกาย* (สภาวะดั้งเดิมของพุทธะ) โดยรับคำสอนพื้นฐานมาจากศาสนาพุทธนิกายชิงงงที่ปรับขึ้นใหม่ รวมเข้ากับความเชื่อเรื่องมณฑลสองแบบ คือ ครรภธาตุ และวัชรธาตุ มีบทสวดมนต์หลักเป็นภาษาเกาหลีเพียงหกพยางค์ คือ *[[โอม มณี ปัทเม หูม|อม มานี บันเม ฮุม]]* () และภายในธรรมศาลาจะไม่มีพระพุทธรูปตั้งอยู่ หากแต่มีสัญลักษณ์ *อีว็อนซัง* (, ) หรือสัญลักษณ์แห่งความจริงแท้อยู่ตรงหน้า

คณะสงฆ์ชินกักถูกจัดให้เป็นศาสนาพุทธเพื่อสังคม (Engaged Buddhism) หรือศาสนาพุทธแบบมนุษยนิยม (Humanistic Buddhism) ด้วยมีความพยายามในการที่จะให้หลักธรรมและหลักการทางศาสนาเพื่อพัฒนาสหโลก ด้วยเหตุนี้คณะสงฆ์ดังกล่าวจึงได้ดำเนินกิจกรรมผ่านมูลนิธิสวัสดิการสังคมเป็นของตนเอง เช่น การบริจาคสิ่งของและช่วยเหลือชาวเกาหลีเหนือแปรพักตร์ หรือการสอนภาษาเกาหลีแก่พระสงฆ์และประชาชนชาวพม่า เป็นอาทิ นอกจากจะมีเขตวัดในเขตประเทศเกาหลีใต้แล้ว พวกเขายังมีเขตวัดกระจายไปในต่างประเทศ ได้แก่ ประเทศจีน ประเทศเนปาล ประเทศศรีลังกา ประเทศแคนาดา และสหรัฐ

อย่างไรก็ตาม คณะสงฆ์ชินกักจะมีลักษณะพิเศษแตกต่างจากคณะสงฆ์อื่นในประเทศเกาหลีใต้ คือ พระสงฆ์มีลักษณะแบบปุโรหิตใกล้เคียงกับลัทธิว็อนบุล เพราะสามารถไว้ผมยาวหรือสมรสได้ แต่จะแตกต่างกับลัทธิว็อนบุลตรงที่พระสงฆ์พร้อมคู่สมรสสามารถแสดงธรรมเทศนาร่วมกันได้ เดิมเมื่อมีกิจกรรมทางศาสนา ศาสนิกชนจะนั่งบนเบาะเพื่อฟังธรรมเทศนา แต่ในระยะหลังมานี้ได้เปลี่ยนเป็นเก้าอี้นั่งใกล้เคียงกับของโบสถ์ในศาสนาคริสต์

## อ้างอิง

## แหล่งข้อมูลอื่น
*  Official site

หมวดหมู่:ศาสนาพุทธในประเทศเกาหลี
หมวดหมู่:วัชรยาน
ชิมบะ สึจิยะ

**ชิมบะ สึจิยะ** (, 4 เมษายน 1996) เป็นนักพากย์และนักแสดงชาวญี่ปุ่น เกิดที่โตเกียว ไม่ได้สังกัดสำนักงานนักพากย์ใด ส่วนสูง 170 ซม. มีพี่สาว 2 คนคือ โฮโนกะ สึจิยะ และทาโอะ สึจิยะ เป็นนักแสดง

## ผลงานพากย์
* *[[ลาก่อนคราเมอร์ของฉัน]]* (ทานิ ยาสึอากิ)
* *[[บากูเต็ง!!]]* (ฟุตาบะ โชตาโร)
* *[[อควาโทปแห่งทรายขาว]]* (นากามุระ ไค)
* *[[ฮาโกะซึเมะ สู้ตายตำรวจสาวป้อมยาม]]* (ยามาดะ ทาเคชิ)
* *[[เลิฟออลเพลย์]]* (มนดะ ฮิโรฮิโตะ)
* *[[สู่เส้นชัยวัยคว้าฝัน]]* (คาซานามิ ชุง)
* *[[ชู้ต!]]* (โคกุโบะ โคเฮย์)
* *[[ออร์เคสตราบรรเลงฝัน]]* (ซาเอกิ นาโอะ)
* โทวเคนรันบุ ONLINE (คุริคาระ โก) (หมายเหตุ: รวมถึงรับบทเดียวกันในภาพยนตร์ โทวเคนรันบุ ในปี 2019 และ 2023) 

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:บุคคลจากมหานครโตเกียว
หมวดหมู่:นักแสดงเด็กชาวญี่ปุ่น
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
หงซี

**หงซี** () เป็นนามศักราชของจักรพรรดิหงซี จักรพรรดิองค์ที่ 4 แห่งราชวงศ์หมิง และใช้เป็นเวลา 1 ปี ในเดือนพฤษภาคม ค.ศ. 1425 (ศักราชหงซี ปีที่ 1 เดือน 6) จักรพรรดิเซฺวียนเต๋อขึ้นครองราชย์สืบต่อมา ในปีต่อมา ศักราชหงซีถูกเปลี่ยนเป็นศักราชเซฺวียนเต๋อ

## เปลี่ยนศักราช
* 20 มกราคม ค.ศ. 1425 (ศักราชหย่งเล่อปีที่ 23, วันที่ 1 เดือน 1): เปลี่ยนชื่อศักราชเป็นหงซีปีที่ 1 (洪熙元年)
* 8 กุมภาพันธ์ ค.ศ. 1426 (ศักราชหงซีปีที่ 2, วันที่ 1 เดือน 1): เปลี่ยนชื่อศักราชเป็นเซฺวียนเต๋อปีที่ 1

## เหตุการณ์
* ในศักราชหงซีปีที่ 1 วันที่ 12 เดือน 5 (29 พฤษภาคม) จักรพรรดิหมิงเหรินจงสวรรคต วันที่ 12 เดือน 6 (27 มิถุนายน) จักรพรรดิหมิงเซฺวียนจงขึ้นครองบัลลังก์ และมีพระบรมราชโองการเปลี่ยนศักราชเป็นเซฺวียนเต๋อในปีถัดมา

## ถึงแก่กรรมและสิ้นพระชนม์
* จูซู โอรสองค์ที่ 5 ของจักรพรรดิหงอู่ สิ้นพระชนม์เมื่อวันที่ 20 เดือน 7 (2 กันยายน)

## อ้างอิง

หมวดหมู่:ราชวงศ์หมิง
ประธานาธิบดีซิมบับเว

**ประธานาธิบดีซิมบับเว** () เป็นประมุขแห่งรัฐและหัวหน้ารัฐบาลของประเทศซิมบับเว ประธานาธิบดีเป็นประธานคณะรัฐมนตรีแห่งชาติและเป็นผู้บังคับบัญชาของกองกำลังป้องกันประเทศซิมบับเว ผู้ดำรงตำแหน่งประธานาธิบดีคนปัจจุบัน คือ เอ็มเมอร์สัน อึมนังกากวา ตั้งแต่วันที่ 24 พฤศจิกายน ค.ศ. 2017 ถัดจากรอเบิร์ต มูกาบี ที่ลาออกหลังเกิดการรัฐประหารในปี 2017

## ประวัติ
ตำแหน่งประธานาธิบดีซิมบับเวก่อตั้งขึ้นในปี 1980 หลังจากประเทศได้รับเอกราชจากสหราชอาณาจักร ตามข้อตกลงของ Lancaster House นั้น เดิมทีซิมบับเวเป็นสาธารณรัฐที่มีรัฐสภา โดยประธานาธิบดีมีบทบาทในพิธีการเป็นส่วนใหญ่  อำนาจที่แท้จริงตกเป็นของนายกรัฐมนตรี รอเบิร์ต มูกาบี

คานาอัน บานาน่า กลายเป็นประธานาธิบดีคนแรก โดยต่อมาหลังจากที่เขาลาออกจากตำแหน่งในปี 1987 มีการแก้ไขรัฐธรรมนูญเพื่อให้ตำแหน่งประธานาธิบดีเป็นตำแหน่งผู้บริหาร และตำแหน่งนายกรัฐมนตรีถูกยกเลิก รอเบิร์ต มูกาบีได้รับการแต่งตั้งให้ดำรงตำแหน่งแทน และได้รับเลือกด้วยสิทธิของตนเองในปี 1990 และอีกสี่ครั้งหลังจากนั้น

สำนักนายกรัฐมนตรีได้รับการฟื้นฟูขึ้นใหม่อันเป็นผลมาจากการเจรจาทางการเมืองในปี 2008 ถึง 2009 แต่ถูกยกเลิกอีกครั้งหลังการลงประชามติร่างรัฐธรรมนูญปี 2013 ภายใต้กฎที่ใช้โดยการลงประชามติเดียวกัน ประธานาธิบดีดำรงตำแหน่งได้สูงสุดสองวาระเป็นเวลาห้าปี อย่างไรก็ตามสิ่งนี้จะไม่มีผลกับวาระการดำรงตำแหน่งในอดีตหรือกำลังดำรงตำแหน่ง ณ ปี 2013 

### การรัฐประหารในปี 2017 และการลาออกของ รอเบิร์ต มูกาบี

เมื่อวันที่ 14 พฤศจิกายน ค.ศ. 2017 เจ้าหน้าที่ทหารติดอาวุธจากกองกำลังป้องกันประเทศซิมบับเวได้บุกเข้าไปใน Zimbabwe Broadcasting Corporation ในกรุงฮาราเร ก่อนที่พลตรี Sibusiso Moyo จะออกมาถ่ายทอดสดทางโทรทัศน์โดยประกาศว่ากองทัพได้เปิดใช้ปฏิบัติการที่ต่อมารู้จักกันในชื่อ "ปฏิบัติการคืนค่า” Moyo ระบุว่าประธานาธิบดี รอเบิร์ต มูกาบี และครอบครัวของเขาจะปลอดภัยและรับประกันความปลอดภัยของพวกเขา เนื่องจากปฏิบัติการมุ่งเป้าไปที่อาชญากรรอบตัวเขาเท่านั้น สิ่งที่ตามมาหลังจากนั้นคือการวางแผนอย่างดีและดำเนินการปราบปรามสมาชิกของฝ่ายภายในพรรค ZANU-PF ที่ปกครองซึ่งรู้จักกันในนาม G40 โดยดำเนินการอย่างระมัดระวัง ตำรวจสาธารณรัฐซิมบับเวและองค์กรข่าวกรองกลางซึ่งถือว่าภักดีต่อประธานาธิบดีทั้งคู่ถูกทำให้เป็นกลางโดยกองทัพ ซึ่งจับกุมผู้นำระดับสูงบางคนของพวกเขา

เมื่อวันที่ 21 พฤศจิกายน ค.ศ. 2017 รอเบิร์ต มูกาบี ต้องเผชิญหน้ากับการฟ้องร้องจากสภาและวุฒิสภาในเซสชั่นที่รวมกัน แต่มูกาบีประกาศลาออกจากตำแหน่งประธานาธิบดี ทำให้อดีตรองประธานาธิบดี Emmerson Mnangagwa สาบานตนเข้ารับตำแหน่งแทนเมื่อวันที่ 24 พฤศจิกายน ค.ศ. 2017

## การดำรงตำแหน่ง
### การเลือกตั้ง
เอ็มเมอร์สัน อึมนังกากวา ลงสมัครรับเลือกตั้งใหม่ในปี 2018 ในฐานะผู้สมัครรับเลือกตั้งของพรรค ZANU–PF Morgan Tsvangirai หัวหน้าพรรคฝ่ายค้านหลัก MDC-T เสียชีวิตเมื่อต้นปี ทำให้ Nelson Chamisa ขึ้นดำรงตำแหน่งแทน และได้ทำการลงสมัครเป็นผู้สมัครของพรรค MDC Alliance โดยท้ายที่สุด อึมนังกากวา ได้รับเลือกอีกครั้ง โดยได้รับคะแนนเสียง 50.8% ส่วน Chamisa ได้ไป 44.3% แต่อย่างไรก็ตามผลการเลือกตั้งนี้ถูกโต้แย้งโดย MDC Alliance

## อ้างอิง